stanford-oval/wikipedia huggingface dataset:
วัดเจ้าปราบ

| วัดเจ้าปราบ |
| --- | --- |


ที่ตั้ง: ตำบลประตูชัย อำเภอพระนครศรีอยุธยา จังหวัดพระนครศรีอยุธยา
ประเภท: วัดร้าง
 สถานีย่อยพระพุทธศาสนา
วัดเจ้าปราบ เป็นวัดร้างตั้งอยู่ในเขตสวนสมเด็จพระศรีนครินทร์ ตั้งอยู่ริมถนนอู่ทอง ในตำบลประตูชัย อำเภอพระนครศรีอยุธยา จังหวัดพระนครศรีอยุธยา
ไม่ปรากฏหลักฐานเอกสารเกี่ยวกับประวัติการสร้าง สันนิษฐานว่าน่าจะเป็นวัดที่มีความสำคัญวัดหนึ่ง เนื่องจากปรากฏข้อความในหนังสือลัทธิธรรมเนียมต่าง ๆ ภาคที่ 19 ซึ่งอธิบายถึงตำราแบบธรรมเนียมในราชสำนักครั้งกรุงศรีอยุธยา ตอนตำราหน้าที่ตำรวจ ซึ่งมีหน้าที่เตรียมการเสด็จไปในสถานที่ต่าง ๆ ตามพระประสงค์ โดยกล่าวถึงวัดเจ้าปราบว่า "ถ้าเสด็จไปทอดพระเนตรการวัดวาอารามในกรุงนอกกรุง ถ้าในกรุง ดุจหนึ่งไปวัดเจ้าปราบนั้น (ทรง) พระเสลี่ยงไป"
คำว่า "เจ้าปราบ" สุจิตต์ วงษ์เทศสันนิษฐานว่า น่าจะหมายถึงเจ้านายที่เกี่ยวข้องการปราบปรามทั้งภายในและภายนอกพระนคร วัดเจ้าปราบยังปรากฏรายละเอียดของการขึ้นทะเบียนในการกำหนดจำนวนโบราณสถานระดับชาติ ประกาศในราชกิจจานุเบกษา เล่ม 60 ตอนที่ 39 ลงวันที่ 20 กรกฎาคม พ.ศ. 2486 หน้า 2350
โบราณสถานภายในวัดประกอบด้วยเจดีย์ประธานทรงกลมบนชุดฐาน 8 เหลี่ยม ซึ่งเป็นแบบที่นิยมสร้างกันในสมัยอยุธยาตอนต้น มีอุโบสถ เจดีย์ราย และมณฑปจัตุรมุข ซึ่งปรากฏร่องรอยว่าได้รับการบูรณะปฏิสังขรณ์ครั้งใหญ่ในสมัยอยุธยาตอนปลาย นอกจากนั้นยังมีคลังดีบุก ตั้งอยู่นอกกำแพงวัดด้านตะวันออก
รายชื่อฝนดาวตก
ดูเพิ่ม

ฝนดาวตก
แหล่งข้อมูลอื่น

ALPO meteor showers list
SPA meteor showers list เก็บถาวร 2008-05-29 ที่ เวย์แบ็กแมชชีน
International Meteor Organization 2006 meteor shower calendar (Pdf) เก็บถาวร 2006-03-06 ที่ เวย์แบ็กแมชชีน
มิโฮะ โคมัตสึ

| มิโฮะ โคมัตสึ |
| --- | --- |
เกิด: 30 มีนาคม พ.ศ. 2517 (50 ปี)
ที่เกิด: โคเบะ จังหวัดเฮียวโงะ ประเทศญี่ปุ่น
แนวเพลง: เจป็อป
ช่วงปี: พ.ศ. 2540 - พ.ศ. 2549
ค่ายเพลง: เซนเร็คคอร์ดส (พ.ศ. 2540)  อาเมมุระโอทาวน์เร็คคอร์ด (พ.ศ. 2540 - พ.ศ. 2542) สพูนฟุล (พ.ศ. 2540 - พ.ศ. 2542) กิซ่า สตูดิโอ (พ.ศ. 2542 - พ.ศ. 2549)

เว็บไซต์: http://www.miho-komatsu.com
มิโฮะ โคมัตสึ (ญี่ปุ่น: 小松未歩; โรมาจิ: Komatsu Miho) (30 มีนาคม พ.ศ. 2517 — ) เป็นอดีตนักร้องและอดีตนักแต่งเพลงชาวญี่ปุ่นสังกัดกิซะ สตูดิโอ
ประวัติ

ก่อนที่เธอจะเข้ามาอยู่ในวงการบันเทิง เธอเป็นสมาชิกของวงดนตรีวงหนึ่งในญี่ปุ่น (เป็นมือคีย์บอร์ดของวง) จากนั้นไม่นาน เธอก็บันทึก Demo Tape ของตัวเองเป็นครั้งแรก และส่งไปที่บริษัท Zain Record บริษัทรับเธอเข้าเป็นศิลปินของสังกัดทันทีหลังจากที่ได้รับ Demo Tape ของเธอ พร้อมกันนั้น เธอได้ออกผลงาน เพลงของเธอเป็นครั้งแรก โดยมีชื่อว่า Nazo (謎) ซึ่งหลังจากนั้น เธอประสบความสำเร็จอย่างมาก เพลงทั้งอัลบัมแรกของเธอ ได้นำไปเป็นเพลงประกอบการตูนเรื่อง ยอดนักสืบจิ๋วโคนัน ซึ่งปัจจุบันมียอดขายมากกว่า 1,000,000 ก๊อปปี้ โดยเพลงดังกล่าวจึงสามารถขึ้นชาร์ตโอริคอนประจำสัปดาห์ที่อันดับ 9 และจากผลงานเพลงต่อ ๆ มา ทำให้มิโฮะได้รับรางวัลนักร้องหน้าใหม่ยอดเยี่ยมประจำปี พ.ศ. 2541 นอกจากผลงานการแต่งคำร้องและทำนองของมิโฮะในเพลงทั้งหมดของเธอแล้ว เธอยังมีผลงานแต่งเพลงให้กับศิลปินอืน ๆ ในเครือกิซะ สตูดิโอ อีกด้วย  ขณะนี้ แม้เธอจะมีอายุกว่า 30 ปี เธอก็ยังสร้างผลงานของเธอต่อไป โดยปกติ เธอจะออก 3 ซิงเกิล และ 3 อัลบั้ม ต่อปี ปัจจุบันเธอได้เลิกทำผลงานเพลงตั้งแต่ปี พ.ศ. 2549 แล้ว แต่เธอได้เปลี่ยนรูปประกอบเว็บของเธอในเดือนมกราคม พ.ศ. 2552 เป็นครั้งล่าสุด
มิโฮะมีผลงานเพลงรวมทั้งสิ้น 26 ซิงเกิล 8 สตูดิโออัลบั้ม ก่อนที่จะไม่มีผลงานเพลงของตนเองอีกเลยนับตั้งแต่ พ.ศ. 2549 อย่างไรก็ดี มิโฮะยังคงเขียนไดอารีและถ่ายภาพ ซึ่งเป็นงานอดิเรกของเธอ โดยเผยแพร่ผลงานลงในเว็บไซต์ทางการของเธออย่างต่อเนื่องระหว่างที่พักจากวงการเพลง แต่ในเดือนมีนาคม พ.ศ. 2552 เว็บไซต์ทางการได้หยุดการเผยแพร่ผลงานอดิเรกของเธอ โดยทางเว็บไซต์ได้เผยแพร่รูปสุดท้ายที่เธอถ่ายในวันที่ 28 กุมภาพันธ์
ผลงาน

เธอมีผลงานของตัวเองทั้งหมด 26 ซิงเกิล 8 อัลบั้ม อัลบั้มรีมิกซ์ 1 อัลบั้ม และ อัลบั้มเพลงฮิต 2 อัลบั้ม (ในวงเล็บแสดงถึงวันจำหน่ายครั้งแรก และรหัสที่ตามมาคือ Label Number)จากนั้นจะตามด้วยอันดับที่สูงที่สุดประจำสัปดาห์
ผลงาน > ซิงเกิล

นาโซะ (ญี่ปุ่น: 謎; โรมาจิ: Nazo) (28 พฤษภาคม พ.ศ. 2540, ZADS-1001) (เพลงเปิดที่ 3 ของ ยอดนักสืบจิ๋วโคนัน)#9
คากายาเครุโฮชิ (ญี่ปุ่น: 輝ける星; โรมาจิ: Kagayakeru Hoshi) (25 กันยายน พ.ศ. 2540, AODS-1001)#20
เนไกอิโคโตะฮิโตสึดาเคะ (ญี่ปุ่น: 願い事ひとつだけ; โรมาจิ: Negaigoto Hitotsu Dake) (14 มกราคม พ.ศ. 2541, AODS-1003) (เพลงปิดที่ 5 ของ ยอดนักสืบจิ๋วโคนัน)#8
เอนีบอดี้ส์เกม (anybody's game) (18 มีนาคม พ.ศ. 2541 , AODS-1004)#9
แชนส์ (チャンス (Chance)) (19 สิงหาคม พ.ศ. 2541, AODS-1005)#3
โคโอริโนะอุเอะนิทัตสึโยนิ (ญี่ปุ่น: 氷の上に立つように; โรมาจิ: Koori no ue ni tatsu you ni) (14 ตุลาคม พ.ศ. 2541, AODS-1006) (เพลงปิดที่ 6 ของ ยอดนักสืบจิ๋วโคนัน)#5
ซาโยนาระโนะคาเคระ (ญี่ปุ่น: さよならのかけら; โรมาจิ: Sayonara no kakera) (3 มีนาคม พ.ศ. 2542, AOCS-1004)#17
ซาอิตันเคียวริเด (ญี่ปุ่น: 最短距離で; โรมาจิ: Saitan kyori de) (8 พฤษภาคม พ.ศ. 2542, GZDA-1005)#16
คาเซะกาโซโยกุบาโช (ญี่ปุ่น: 風がそよぐ場所; โรมาจิ: Kaze ga soyogu basho) (30 มิถุนายน พ.ศ. 2542, GZDA-1008) (เพลงเปิดที่ 1 ของ มอนสเตอร์ฟาร์ม)#9
อะนะตากะอิรุคาระ (ญี่ปุ่น: あなたがいるから; โรมาจิ: Anata ga iru kara) (21 มิถุนายน พ.ศ. 2543, GZCA-1038) (เพลงปิดของยอดนักสืบจิ๋วโคนัน ภาคพิเศษ ตอน คดีฆาตกรรมนัยน์ตามรณะ)#9
คิมิโนะเมนิวะอุทสึรานาอิ (ญี่ปุ่น: 君の瞳には映らない; โรมาจิ: Kiminome niwautsuranai) (18 ตุลาคม พ.ศ. 2543, GZCA-1047)#19
เลิฟกอน (Love gone) (31 มกราคม พ.ศ. 2544, GZCA-1060)#26
โทโดมารุโคโตโนะนาอิอาอิ (ญี่ปุ่น: とどまることのない愛; โรมาจิ: Todomaru koto no nai ai) (30 พฤษภาคม พ.ศ. 2544, GZCA-1080)#22
ซาอิโกโนะโทดิเระ (ญี่ปุ่น: さいごの砦; โรมาจิ: Saigo no todire) (8 สิงหาคม พ.ศ. 2544, GZCA-2006)#30
อะอิชิเตรุ (ญี่ปุ่น: 愛してる...; โรมาจิ: Aishiteru) (5 ธันวาคม พ.ศ. 2544, GZCA-2023)#28
แดนซ์ (Dance) (29 พฤษภาคม พ.ศ. 2545, GZCA-2038)#28
มิสทีเรียสเลิฟ (Mysterious love) (27 พฤศจิกายน พ.ศ. 2545, GZCA-7003)#16
ฟุตาริโนะเนกาอิ (ญี่ปุ่น: ふたりの願い; โรมาจิ: Futari no negai) (19 มีนาคม พ.ศ. 2546, GZCA-7012)#30
วาตาชิซากาชิ (ญี่ปุ่น: 私さがし; โรมาจิ: Watashi sagashi) (25 มิถุนายน พ.ศ. 2546, GZCA-7021)#30
สึบาสะวะนาคุเตโมะ 翼はなくても (26 พฤศจิกายน พ.ศ. 2546, GZCA-7035)#30
นะมิดะคิราริโทบาเสะ (ญี่ปุ่น: 涙キラリ飛ばせ; โรมาจิ: Namida Kirari Tobase) (28 เมษายน พ.ศ. 2547, GZCA-7050)#31
สึนาโนะชิโระ (ญี่ปุ่น: 砂のしろ; โรมาจิ: Suna no Shiro) (7 กรกฎาคม พ.ศ. 2547, GZCA-4007)#32
ไอ～ดาเระคาอิ (ญี่ปุ่น: I～誰か...; โรมาจิ: I~Darekai) (20 ตุลาคม พ.ศ. 2547, GZCA-4023)#29
ไอจัสต์วอนนาโฮลด์ยูไทต์ (I just wanna hold you tight) (18 พฤษภาคม พ.ศ. 2548 , GZCA-4039)#36
อะนะตาอิโระ (ญี่ปุ่น: あなた色; โรมาจิ: Anata iro) (17 สิงหาคม พ.ศ. 2548, GZCA-4048)#38
โคอินินาเระ (ญี่ปุ่น: 恋になれ...; โรมาจิ: Koi ni nare...) (7 ธันวาคม พ.ศ. 2548, GZCA-4057)#39
ผลงาน > อัลบั้ม

小松未歩 謎 (3 ธันวาคม พ.ศ. 2540, AOCS-1001)#5
小松未歩 2nd～未来～ (19 ธันวาคม พ.ศ. 2541, AOCS-1003)#3
小松未歩 3rd～everywhere～ (16 กุมภาพันธ์ พ.ศ. 2543, GZCA-1022)#5
小松未歩 4th～A thousand feelings～ (7 มีนาคม พ.ศ. 2544, GZCA-1064)#9
小松未歩 5th～source～ (25 กันยายน พ.ศ. 2545, GZCA-5020)#23
小松未歩 6th～花野～ (25 กันยายน พ.ศ. 2546, GZCA-5034)#27
小松未歩 7th～prime number～ (26 มกราคม พ.ศ. 2548, GZCA-5062)#30
小松未歩 8th～a piece of cake～ (26 เมษายน พ.ศ. 2549, GZCA-5078)#35
ผลงาน > อัลบั้มรีมิกซ์

小松未歩 “WONDERFUL WORLD”～Single Remixes&More～ (27 พฤศจิกายน พ.ศ. 2545, GZCA-5023)#20
ผลงาน > อัลบั้มรวมเพลง

小松未歩 Ballade Selection Album ~ lyrics ~ (26 พฤศจิกายน พ.ศ. 2546, GZCA-5043)#45
小松未歩 ベスト ～once more～(22 พฤศจิกายน พ.ศ. 2549, GZCA-5096) - (ผลงานสุดท้าย)#21
ผลงาน > อัลบั้มอื่นๆ

GIZA studio 10th Anniversary Masterpiece BLEND ~LOVE Side~(เพลง อะนะตากะอิรุคาระ (ญี่ปุ่น: あなたがいるから; โรมาจิ: Anata ga iru kara) (ฉลองครบรอบ 10 ปี กิซ่า สตูดิโอ)(24 ธันวาคม พ.ศ. 2551,GZCA-5149)#119
ผลงาน > ผลงานเพลงที่แต่งและร้องใหม่โดยศิลปินคนอื่นๆ

FIELD OF VIEW
この街で君と暮らしたい
大空へ
渇いた叫び
DEEN
君がいない夏
手ごたえのない愛
遠い空で
君さえいれば
อะริสะ สึจิโอะ
青い空に出逢えた
WANDS
錆びついたマシンガンで今を撃ち抜こう
รินะ อะอิอุชิ
Her Lament 〜誰にも聞こえない彼女の叫び〜
PRECIOUS PLACE
ยูกะ ซะเอะงุซะ IN db
私を許さないで
คิตะฮาระ ไอโกะ
Message
อิวาตะ ซายูริ
不機嫌になる私
ひとりじゃない
วัดบางแพรกเหนือ

| วัดบางแพรกเหนือ |
| --- | --- |


ที่ตั้ง: เลขที่ 185 หมู่ที่ 2 ซอยเลี่ยงเมืองนนทบุรี 5 แยก 2 ถนนเลี่ยงเมืองนนทบุรี ตำบลสวนใหญ่ อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
เจ้าอาวาส: พระมหาอุทิศ กวิวํโส ป.ธ.3
 สถานีย่อยพระพุทธศาสนา
วัดบางแพรกเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนใหญ่ อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 12 ไร่ 3 งาน 46 ตารางวา และมีที่ธรณีสงฆ์จำนวน 2 แปลง เนื้อที่ 7 ไร่ 3 งาน 21 ตารางวา ปัจจุบันมีพระมหาอุทิศ กวิวํโส เป็นเจ้าอาวาส
วัดบางแพรกเหนือสร้างขึ้นเมื่อ พ.ศ. 2267 ไม่ทราบว่าผู้ใดสร้าง เดิมเส้นทางคมนาคมไม่สะดวก ตั้งแต่ พ.ศ. 2478 เป็นต้นมาได้เริ่มดำเนินการบูรณะพัฒนาวัด ถนนหนทางการคมนาคมสะดวกสบาย ประชาชนมาทำบุญที่วัดนี้มากขึ้น วัดก็เจริญรุ่งเรืองมาตามลำดับตราบเท่าทุกวันนี้ วัดได้รับพระราชทานวิสุงคามสีมาเมื่อ 15 สิงหาคม พ.ศ. 2490
อาคารเสนาสนะสำคัญของวัดได้แก่ อุโบสถ สร้างเมื่อ พ.ศ. 2504 เป็นอาคารคอนกรีตเสริมเหล็ก ภายในมีพระพุทธรูปสร้างด้วยศิลาแลงภายนอกพอกปูนเอาไว้ เป็นพระพุทธรูปปูนปั้นศิลปะสมัยอยุธยาตอนกลาง ศาลาการเปรียญ เป็นอาคารไม้ชั้นเดียวใต้ถุนสูง ฝาไม้สักแบบลูกฟูก และหอสวดมนต์ เป็นอาคารครึ่งตึกครึ่งไม้สองชั้น ฝาไม้สัก
วัดบางแขม

| วัดบางแขม |
| --- | --- |

ที่ตั้ง: เลขที่ 148 หมู่ที่ 6  ตำบลบางแขม อำเภอเมืองนครปฐม จังหวัดนครปฐม 73000
ประเภท: วัดราษฎร์
นิกาย: มหานิกาย
เจ้าอาวาส: พระครูพิพัฒน์ สุตกิจ ฐิตเมโธ
 สถานีย่อยพระพุทธศาสนา
วัดบางแขม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านศีรษะคู้ ตำบลบางแขม อำเภอเมืองนครปฐม จังหวัดนครปฐม มีคลองบางแขมไหลผ่านพื้นที่วัดทั้งทางด้านทิศตะวันตกและด้านทิศใต้ ส่วนด้านทิศตะวันออกเป็นโรงเรียนวัดบางแขม
วัดบางแขมตั้งวัดเมื่อ พ.ศ. 2324 ได้รับพระราชทานวิสุงคามสีมาเมื่อวันที่ 22 มกราคม พ.ศ. 2550
ภายในวัดประกอบไปด้วยอุโบสถจำนวน 3 หลัง อุโบสถเก่าหลังแรกเป็นอุโบสถขนาดเล็กจำนวน 5 ห้อง มีประตูทางเข้าด้านหน้าและด้านหลังด้านละ 1 ช่อง มีพาไลยื่นออกมาด้านหน้า คันทวยเป็นรูปนาคยื่นรับชายคาโดยรอบ หน้าบันปั้นปูนเป็นรูปต้นไม้และใบไม้ สร้างขึ้นในสมัยรัตนโกสินทร์ตอนต้น อุโบสถหลังนี้ได้รับการซ่อมแซมแล้วโดยทางวัดและชุมชน ส่วนอุโบสถหลังที่สองเป็นอุโบสถที่มีขนาดใหญ่กว่า โครงสร้างเป็นคอนกรีตเสริมเหล็ก มีระเบียงโดยรอบและเสาภายนอกรองรับชายคาโดยรอบ เครื่องหลังเป็นไม้มุงกระเบื้องเคลือบสี ส่วนหลังคาซ้อนกัน 3 ชั้น ประกอบด้วยช่อฟ้า ใบระกา ลำยอง นาคสะดุ้ง หางหงส์ หน้าบันประดิษฐานพระพุทธรูปอิริยาบถพนมมือภายในซุ้มเรือนแก้ว แวดล้อมด้วยลายพรรณพฤกษา อุโบสถหลังนี้อยู่ในสภาพชำรุด เหล็กโครงสร้างเป็นสนิมระเบิดเนื้อปูนออกมา เครื่องหลังคาก็อยู่ในสภาพทรุดโทรม ทำให้ทางวัดและชุมชนได้ดำเนินการก่อสร้างอุโบสถหลังใหม่ซึ่งดูจะมีขนาดใหญ่กว่าหลังที่สองนี้
เจดีย์รายตั้งอยู่ด้านหน้าอุโบสถหลังที่ 1 มีลักษณะเป็นเจดีย์ทรงระฆังเหลี่ยมย่อมุมไม้สิบสอง ตั้งอยู่บนชุดฐานบัวซ้อนกัน 3 ชั้น บนฐานเขียงยกสูง ส่วนประกอบด้วยบัลลังก์ ปลียอด และหยดน้ำค้าง
วัดบางแขมได้พบกรุพระเครื่องใต้ฐานพระประธานในอุโบสถหลังเก่า อายุร่วม 100 ปี โดยพบพระเนื้อดินหลายพิมพ์หลายองค์และยังพบพระบูชาสมัยรัตนโกสินทร์ทั้งพิมพ์นั่งและยืน
รักแท้เลือกไม่ได้

| รักแท้เลือกไม่ได้ |
| --- | --- |
ใบปิดภาพยนตร์
กำกับ: ลาซเซ ฮัลสตรอม
เขียนบท: ปีเตอร์ เฮดจ์ส
อำนวยการสร้าง: เดวิด มาทาลอน เบอร์ทิล โอห์ลส์สัน เมียร์ เทเปอร์
นักแสดงนำ: จอห์นนี เดปป์ จูเลียตต์ เลวิส ลีโอนาโด ดิคาปริโอ ดาร์เลน เคตส์ แมรี สตีนเบอร์เกน ลอรา ฮาร์ริงตัน แมรี เคต สเคลล์ฮาร์ดต์ เควิน ไท จอห์น ซี. รีลลี คริสพิน โกลฟเวอร์
กำกับภาพ: Sven Nykvist
ตัดต่อ: แอนดริว มอนด์ชีน
ดนตรีประกอบ: อลัน ปาร์กเกอร์ Björn Isfält
ผู้จัดจำหน่าย: พาราเมานต์พิคเจอร์ส
วันฉาย:  17 ธันวาคม 2536
ความยาว: 118 นาที
ประเทศ: สหรัฐอเมริกา
ภาษา: อังกฤษ
ข้อมูลจาก All Movie Guide
ข้อมูลจาก IMDb
กิลเบิร์ต หัวใจไม่มีวันจบ ชื่อไทยฉบับฉายโรง โดย นนทนันท์ (อังกฤษ : What's Eating Gilbert Grape?) คือภาพยนตร์อเมริกันปี พ.ศ. 2536 แนวครอบครัว กำกับโดย ลาซเซ ฮัลสตรอม ประพันธ์บทภาพยนตร์โดย ปีเตอร์ เฮดจ์ส และนำแสดงโดย จอห์นนี เดปป์ จูเลียตต์ เลวิส และลีโอนาโด ดิคาปริโอ เนื้อเรื่องของภาพยนตร์เรื่องนี้ได้รับการดัดแปลงมาจากนวนิยายชื่อเดียวกันของปีเตอร์ เฮดจ์ส (ผู้ประพันธ์บทภาพยนตร์เรื่องนี้) ที่ตีพิมพ์เมื่อปี พ.ศ. 2534 สถานที่ที่ใช้ในการถ่ายทำภาพยนตร์เรื่องนี้คือเมืองแมนเนอร์ รัฐเท็กซัส
นักแสดง

จอห์นนี เดปป์ แสดงเป็น กิลเบิร์ต เกรป
จูเลียตต์ เลวิส แสดงเป็น เบคกี
ลีโอนาโด ดิคาปริโอ แสดงเป็น อาร์นี เกรป
ดาร์เลน เคตส์ แสดงเป็น บอนนี เกรป
แมรี สตีนเบอร์เกน แสดงเป็น เบตตี คาร์เวอร์
ลอรา ฮาร์ริงตัน แสดงเป็น เอมี เกรป
แมรี เคต สเคลล์ฮาร์ดต์ แสดงเป็น เอลเลน เกรป
เควิน ไท แสดงเป็น เคน คาร์เวอร์
จอห์น ซี. รีลลี แสดงเป็น ทัคเกอร์ ฟาน ดายก์
คริสพิน โกลฟเวอร์ แสดงเป็น บอบบี แมคเบอร์นีย์
การเข้าฉายและรายได้

ภาพยนตร์เรื่องนี้เข้าฉายครั้งแรกในสหรัฐอเมริกาวันที่ 17 ธันวาคม 2536 โดยฉายแบบจำกัดโรงภาพยนตร์ ก่อนที่จะฉายแบบไม่จำกัดโรงอีกครั้งในวันที่ 4 มีนาคม 2537 สำหรับรายได้รวมในสัปดาห์แรกที่เข้าฉายนั้นอยู่ที่
2,104,938 ดอลลาร์สหรัฐ ส่วนรายได้รวมภายในประเทศนั้น อยู่ที่ 10,032,765 ดอลลาร์สหรัฐ
การตอบรับ

ตัวภาพยนตร์ได้รับการตอบรับที่ค่อนไปในเชิงบวกจากนักวิจารณ์จำนวนมาก โดยผู้ที่เข้ามาวิจารณ์ผ่านเว็บไซต์รอตเทนโทเมโทส์ 32 จาก 36 คนยกให้ภาพยนตร์เรื่องนี้อยู่ในระดับ "fresh" ทำให้ได้รับคะแนนคิดเป็นร้อยละ 90 สอดคล้องกับที่นักวิจาร์ภาพยนตร์อาชีอย่างโรเจอร์ เอเบิร์ต จากนิตยสารชิคาโกซัน-ไทมส์ ได้กล่าวไว้ว่า "(ภาพยนตร์เรื่องนี้) เป็นหนึ่งในภาพยนตร์ที่มีมนต์เสน่ห์ที่สุดแห่งปี"
ส่วนทางด้านนักแสดงก็ได้รับการตอบรับในด้านบวกเช่นกัน ทอดด์ แมคคาร์ที จากเว็บไซต์วาไรอิตี กล่าวถึงจอห์นนี เดปป์ ในบทบาทของกิลเบิร์ตว่า "เดปป์สามารถคุมความเป็นศูนย์กลางของภาพยนตร์ด้วยลักษณะท่าทางที่น่าดึงดูดใจเอาไว้ได้อย่างดีเยี่ยม" ส่วนแจเนต แมสลิน จากนิวยอร์กไทมส์ กล่าวชมการแสดงของลีโอนาโด ดิคาปริโอ ในบทอาร์นีว่า "คนที่เป็นสุดยอดของหนังเรื่องนี้จริง ๆ คนคุณดิคาปริโอ ที่ทำให้การเคลื่อนไหวของอาร์นีน่าขนลุกและดูมีชีวิตชีวา...การแสดงของเขานั้นแหลมคมตั้งแต่ต้นจนจบเรื่อง" ซึ่งในส่วนของดิคาปริโอนั้นเอเบิร์ตก็ได้กล่าวไว้เช่นกันว่า เขาสมควรได้รับรางวัลอคาเดมีที่เขามีชื่อเข้าชิง (ในงานประกาศรางวัลอคาเดมีครั้งที่ 66 ดิคาปริโอได้รับการคัดเลือกให้เข้าชิงในสาขานักแสดงสมทบชายยอดเยี่ยมจากภาพยนตร์เรื่องนี้ด้วย)
รางวัลที่ได้รับ

| รางวัล | สาขารางวัล | ผู้ได้รับการเสนอชื่อ | ผล |
| --- | --- | --- | --- |
| รางวัลอคาเดมี (ออสการ์, พ.ศ. 2537, สหรัฐอเมริกา) | นักแสดงสมทบชายยอดเยี่ยม | ลีโอนาโด ดิคาปริโอ | ได้รับการเสนอชื่อ |
| รางวัลสมาคมวิจารณ์ภาพยนตร์ชิคาโก (พ.ศ. 2537) | นักแสดงดาวรุ่ง (Emerging Actor) | ลีโอนาโด ดิคาปริโอ | ได้รับรางวัล |
| ลูกโลกทองคำ (พ.ศ. 2537, สหรัฐอเมริกา) | การแสดงยอดเยี่ยมโดยนักแสดงสมทบชายในภาพยนตร์ | ลีโอนาโด ดิคาปริโอ | ได้รับการเสนอชื่อ |
| สมาคมโรงภาพยนตร์ศิลปะเยอรมัน (รางวัลภาพยนตร์สมาคม - เงิน, พ.ศ. 2538) | ภาพยนตร์ต่างประเทศ | ลาซเซ ฮัลสตรอม | ได้รับรางวัล |
| เทศกาลภาพยนตร์นานาชาติเลิฟอีสโฟลลี (รางวัลอโฟรไดต์ทองคำ, พ.ศ. 2536, ประเทศบัลแกเรีย) | เทศกาลภาพยนตร์นานาชาติเลิฟอีสโฟลลี (รางวัลอโฟรไดต์ทองคำ, พ.ศ. 2536, ประเทศบัลแกเรีย) | ลาซเซ ฮัลสตรอม | ได้รับรางวัล |
| คณะกรรมการวิจารณ์ภาพยนตร์แห่งชาติ (พ.ศ. 2536, สหรัฐอเมริกา) | นักแสดงสมทบชายยอดเยี่ยม | ลีโอนาโด ดิคาปริโอ | ได้รับรางวัล |
ข้อมูลจากเว็บไซต์ imdb.com
ดูเพิ่ม

ครอบครัว
แหล่งข้อมูลอื่น

What's Eating Gilbert Grape (1993) ที่เว็บไซต์ The Internet Movie Database (IMDb)
What's Eating Gilbert Grape เก็บถาวร 2009-09-14 ที่ เวย์แบ็กแมชชีน ที่เว็บไซต์ AllMovie
What's Eating Gilbert Grape Movie Reviews, Pictures ทีเว็บไซต์ Rotten Tomatoes
1993: What's Eating Gilbert Grape Trailer HQ (คลิปวิดีโอตัวอย่างภาพยนตร์) ที่เว็บไซต์ YouTube
วัดมัชฌิมาราม (ประเทศมาเลเซีย)

| วัดมัชฌิมาราม |
| --- | --- |
จิตรกรรมในอุโบสถ

ชื่อสามัญ: วัดมัชฌิมาราม, วัดกลาง
ที่ตั้ง: บ้านยุงเกา อำเภอตุมปัต รัฐกลันตัน ประเทศมาเลเซีย
ประเภท: วัดไทย
นิกาย: มหานิกาย
พระพุทธรูปสำคัญ: พระพุทธบารมีธรรมจำรัสโลก
เจ้าอาวาส: พระครูเทศธรรมนาถ
 สถานีย่อยพระพุทธศาสนา
วัดมัชฌิมาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในบ้านยุงเกา อำเภอตุมปัต รัฐกลันตัน ประเทศมาเลเซีย ปัจจุบันมีพระครูเทศธรรมนาถ เป็นเจ้าอาวาสและเจ้าคณะอำเภอตุมปัต เขต 2
วัดมัชฌิมาราม เดิมเรียกว่า วัดกลาง เพราะอยู่ท่ามกลางวัดอื่น ๆ สันนิษฐานว่าสร้างขึ้นประมาณ 400 ปีเศษ กระทรวงการท่องเที่ยวมาเลเซีย จัดให้เป็นสถานที่ท่องเที่ยว 1 ใน 4 วัดในรัฐกลันตัน กระทรวงมรดกและวัฒนธรรมมาเลเซียประกาศให้เป็นมรดกแห่งชาติคือ พระพุทธบารมีธรรมจำรัสโลก วัดยังเป็นที่ตั้งของมูลนิธิและศูนย์การสอนภาษาไทย พุทธศาสนาและวัฒนธรรม
สถาปัตยกรรมและศิลปะในวัดมีความหลากหลาย ผสมผสานกัน ทั้งศิลปะแบบจีน ศิลปะแบบไทย และศิลปะแบบตะวันตก จุดเด่นของวัด คือ พระพุทธรูปขนาดใหญ่กลางแจ้งประทับบนดอกบัว มีความสูงถึง 30 เมตร ความกว้าง 47 เมตร ใช้เวลาสร้าง 10 ปี โดยช่างฝีมือจากประเทศไทย เสร็จสมบูรณ์เมื่อ พ.ศ. 2543 พระพุทธรูปองค์นี้ใหญ่ที่สุดในเอเชียตะวันออกเฉียงใต้ ได้รับพระราชทานนามจากพระบาทสมเด็จพระมหาภูมิพลอดุลยเดชมหาราช บรมนาถบพิตร ว่า พระพุทธบารมีธรรมจำรัสโลก อันมีความหมายว่า "รูปลักษณ์ของพระพุทธที่ส่องแสงแจ้งและรอบรู้" อุโบสถของวัดทำเป็นช่องโค้งรับหลังคาพาไลแทนเสา ภายในอุโบสถมีภาพพุทธประวัติ
วัดมัชฌิมาวาส

วัดมัชฌิมาวาส อาจหมายถึง
วัดมัชฌิมาวาส จังหวัดกาฬสินธุ์
วัดมัชฌิมาวาส จังหวัดขอนแก่น
วัดมัชฌิมาวาส อำเภอบ้านเขว้า จังหวัดชัยภูมิ
วัดมัชฌิมาวาส อำเภอภูเขียว จังหวัดชัยภูมิ
วัดมัชฌิมาวาส จังหวัดมุกดาหาร
วัดมัชฌิมาวาส จังหวัดนครศรีธรรมราช
วัดมัชฌิมาวาส จังหวัดปัตตานี
วัดมัชฌิมาวาส จังหวัดสกลนคร
วัดมัชฌิมาวาส จังหวัดสงขลา
วัดมัชฌิมาวาส จังหวัดสุรินทร์
วัดมัชฌิมาวาส จังหวัดหนองคาย
วัดมัชฌิมาวาส จังหวัดอุดรธานี
วัดมัชฌิมาวาส จังหวัดอุบลราชธานี
วัดมัชฌิมาวาส (จังหวัดปัตตานี)

สำหรับวัดมัชฌิมาวาสแห่งอื่น ดูที่ วัดมัชฌิมาวาส
| วัดมัชฌิมาวาส |
| --- | --- |

ชื่อสามัญ: วัดมัชฌิมาวาส, วัดกลาง
ที่ตั้ง: ตำบลยามู อำเภอยะหริ่ง จังหวัดปัตตานี
ประเภท: วัดราษฎร์
นิกาย: มหานิกาย
เจ้าอาวาส: พระครูไพศาลขันตยาทร (สมยศ ขนฺติโก)
 สถานีย่อยพระพุทธศาสนา
วัดมัชฌิมาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยามู อำเภอยะหริ่ง จังหวัดปัตตานี มีที่ดินเนื้อที่ 18 ไร่ 2 งาน 75 ตารางวา
วัดมัชฌิมาวาส หรือชาวบ้านเรียกว่า วัดกลาง ตามประวัติวัดระบุว่าสร้างเมื่อ พ.ศ. 2360 อย่างไรก็ตามสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2330 ได้รับพระราชทานวิสุงคามสีมาเมื่อ พ.ศ. 2335 ในสมัยพระยายะหริ่ง (พ่าย) (ขณะนั้นเป็นพระยาพิพิธเสนามาตย์ฯ) เจ้าเมืองยะหริ่งคนแรกได้ย้ายเมือง จากตำบลบานา มาสร้างเมืองยะหริ่งที่ริมคลองยามู สร้างวัดกลางขึ้นมาเพราะอยู่กลางเมือง มีจุดประสงค์เพื่อประกอบพิธีถือน้ำพิพัฒน์สัตยาของข้าราชการเมืองยะหริ่ง เมื่อ พ.ศ. 2360 พระยายะหริ่ง (พ่าย) ได้อัญเชิญหลวงพ่อทุ่งคา วัดทุ่งคา (ปัจจุบันเป็นวัดร้าง) พร้อมทั้งได้นิมนต์เจ้าอาวาสวัดทุ่งคา (ซึ่งขณะนั้นเหลือเจ้าอาวาสอยู่เพียงองค์เดียวเสนาสนะก็กำลังทรุดโทรม) มาเป็นเจ้าอาวาสรูปแรก
วัดกลางค่อย ๆ เสื่อมลง จนเมื่อ พ.ศ. 2411 วัดกลางก็ร้างลงหลวงพ่อทุ่งคาจึงถูกอัญเชิญมาไว้ที่วัดบูรพาราม ต่อมาหลวงวิฑูรธุรการ นายอำเภอยามู สถาปนาวัดกลางขึ้นใหม่และได้นิมนต์พระอาจารย์ไชยเส้งมาเป็นเจ้าอาวาส วัดกลางเป็นวัดร้างครั้งที่ 2 เมื่อ พ.ศ. 2539 หลวงพ่อแก้ว เจ้าอาวาสรูปสุดท้ายมรณภาพ ปัจจุบันวัดมัชฌิมาวาสมีเจ้าอาวาสคือ พระครูไพศาลขันตยาทร (สมยศ ขนฺติโก)
อาคารเสนาสนะภายในวัดได้แก่ อุโบสถ มีหลักฐานว่าบูรณะเมื่อ พ.ศ. 2528 และศาลาการเปรียญกว้าง 8 เมตร ยาว 10 เมตร
วัดบางแก้วผดุงธรรม

| วัดบางแก้วผดุงธรรม |
| --- | --- |

ชื่อสามัญ: วัดบางแก้วผดุงธรรม, วัดผดุงธรรม
ที่ตั้ง: ตำบลท่ามะเดื่อ อำเภอบางแก้ว จังหวัดพัทลุง
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูมงคลวัฒน์
 สถานีย่อยพระพุทธศาสนา
วัดบางแก้วผดุงธรรม เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่ามะเดื่อ อำเภอบางแก้ว จังหวัดพัทลุง มีที่ดินตั้งวัดเนื้อที่ 10 ไร่ 3 งาน 32 ตารางวา ปัจจุบันมีพระครูมงคลวัฒน์ เป็นเจ้าอาวาส
วัดบางแก้วผดุงธรรม หรือชาวบ้านนิยมเรียกสั้น ๆ ว่า วัดผดุงธรรม สร้างขึ้นเมื่อ พ.ศ. 2513 โดยมี นายเคล้า อินทรอาสา เป็นตัวแทนของชาวบ้านดําเนินการสร้างวัดขึ้นในที่ดินของตนเอง ได้รับอนุญาตให้สร้างวัด วันที่ 5 เมษายน พ.ศ. 2519 กระทรวงศึกษาธิการประกาศตั้งเป็นวัดเมื่อวันที่ 23 เมษายน พ.ศ. 2520 ได้รับพระราชทานวิสุงคามสีมาเมื่อวันที่ 18 พฤษภาคม พ.ศ. 2525
อาคารเสนาสนะที่สำคัญ ได้แก่ ศาลาการเปรียญ มีพระพุทธโสธร (จำลอง) เป็นพระประธาน ขนาดศาลามีความกว้าง 10 เมตร ยาว 22 เมตร โครงสร้างไม้ สร้างเมื่อ พ.ศ. 2514 กว้าง 14 เมตร ยาว 30 เมตร หอฉันสร้างเมื่อ พ.ศ. 2505 โครงสร้างไม้ กุฎิสงฆ์จํานวน 16 หลัง เป็นอาคารไม้ 14 หลัง ครึ่งตึกครึ่งไม้ 1 หลังและอีก 1 หลัง และมีศาลาที่พักผ่อน 6 หลัง มีเจดีย์พิพิธภัณฑ์หลวงปู่เปลื้อง (อดีตเจ้าอาวาส)
รายนามอดีตเจ้าอาวาส

พระราชธรรมมุนี (เปลื้อง จตฺตาวิโล)
พระครูวิจิตกิตติคุณ (เปลื้อง ปญฺญวนฺโต)
พระครูอดิสัยศีลาวัฒน์ (เยี่ยม ปวราสโย)
พระตำหนักในพระราชวังดุสิต

ภายในพระราชวังดุสิตมีการแบ่งเขตพระราชฐานออกเป็นฝ่ายหน้าและฝ่ายใน โดยเขตพระราชฐานฝ่ายในนั้นประกอบด้วย พระตำหนักและตำหนัก อันเป็นที่ประทับของเจ้านายฝ่ายในหลายพระองค์ ทั้งในพระราชวังส่วนหลัง ดังต่อไปนี้
พระตำหนัก > พระตำหนักสวนสี่ฤดู

พระตำหนักสวนสี่ฤดู เป็นตำหนักที่ประทับของสมเด็จพระศรีพัชรินทราบรมราชินีนาถ พระบรมราชชนนีพันปีหลวง สมเด็จพระอัครมเหสีในพระบาทสมเด็จพระจุลจอมเกล้าเจ้าอยู่หัว และสมเด็จพระราชปิตุจฉา เจ้าฟ้าวไลยอลงกรณ์ นรินทรเทพยกุมารี กรมหลวงเพชรบุรีราชสิรินธร เป็นพระตำหนักที่สร้างขึ้นในลักษณะผสมผสาน ระหว่างศิลปกรรมไทย และยุโรป ในอดีตใช้จัดแสดงสิ่งของและศิลปวัตถุที่มีผู้ทูลเกล้าฯ ถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสฉลองสิริราชสมบัติครบ 50 ปี ในปี พ.ศ. 2539 ปัจจุบันได้รื้อลงแล้ว
พระตำหนัก > พระตำหนักสวนหงส์

บทความหลัก: พระตำหนักสวนหงส์
พระตำหนักสวนหงส์ เป็นตำหนักที่พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สร้างพระราชทานสมเด็จพระศรีสวรินทิราบรมราชเทวี พระพันวัสสาอัยยิกาเจ้า ปัจจุบันใช้จัดแสดงภาพงานพระราชพิธีโบราณต่าง ๆ เช่น พระราชพิธีสมโภชเดือนขึ้นพระอู่ พระราชพิธีเสด็จสถลมารค และชลมารค พระราชพิธีตรียัมปวาย ปัจจุบันตั้งอยู่ในเขตพระที่นั่งอัมพรสถาน
พระตำหนัก > พระตำหนักสวนนกไม้

พระตำหนักสวนนกไม้ เป็นที่ประทับของสมเด็จพระปิตุจฉาเจ้าสุขุมาลมารศรี พระอัครราชเทวี ปัจจุบันได้รื้อลงแล้ว
พระตำหนัก > พระตำหนักสวนบัว

พระตำหนักสวนบัว เป็นตำหนักที่พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างพระราชทานเป็นที่ประทับของพระวิมาดาเธอ กรมพระสุทธาสินีนาฏ ปิยมหาราชปดิวรัดา ซึ่งทรงกำกับการดูแลพระเครื่องต้น ในอดีตใช้จัดแสดงศิลปวัตถุซึ่งมีผู้ทูลเกล้าฯ ถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสมหามงคลเฉลิมพระชนมพรรษาครบ 6 รอบ ในปี พ.ศ. 2542 ปัจจุบันได้รื้อลงแล้ว
พระตำหนัก > พระตำหนักจิตรลดารโหฐาน

บทความหลัก: พระตำหนักจิตรลดารโหฐาน
พระตำหนักจิตรลดารโหฐาน สร้างขึ้นเมื่อ พ.ศ. 2456 ในรัชสมัยพระบาทสมเด็จพระมงกุฎเกล้าเจ้าอยู่หัว ณ บริเวณทุ่งส้มป่อย ซึ่งเป็นทุ่งนาระหว่างพระราชวังดุสิตกับพระราชวังพญาไท (ปัจจุบันคือโรงพยาบาลพระมงกุฎเกล้า) เพื่อทรงใช้เป็นที่รโหฐานสำหรับทรงพระราชนิพนธ์หนังสือ รวมทั้งเพื่อให้ราชเสวกเฝ้าทูลละอองธุลีพระบาทเป็นการส่วนพระองค์ โปรดเกล้าฯ พระราชทานนามทุ่งส้มป่อยว่า สวนจิตรลดา พระราชทานนามพระตำหนักว่า "พระตำหนักจิตรลดารโหฐาน" บริเวณรอบพระตำหนักมีการขุดคูและทำกำแพงรั้วเหล็กโดยรอบ มีประตู 4 ทิศ พระราชทานชื่อประตูตามสวนจิตรลดาของพระอินทร์และท้าวโลกบาล แต่ในปัจจุบันเป็นทางเข้าออกได้เพียง 3 ทิศ เว้นทิศตะวันออก โดยประตูพระวรุณอยู่เจนทางด้านตะวันออก เป็นประตูสำหรับเสด็จพระราชดำเนินของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
พระตำหนักจิตรลดารโหฐานสร้างเป็นตึก 2 ชั้นลักษณะสถาปัตยกรรมแบบตะวันตก พระบาทสมเด็จพระมงกุฎเกล้าเจ้าอยู่หัวได้เสด็จพระราชดำเนินมาประทับเป็นครั้งคราว เมื่อมีพระราชพิธีต่าง ๆ ก็ทรงกระทำการที่พระตำหนักจิตรลดารโหฐานเช่นเดียวกับพระราชวัง ต่อมาโปรดเกล้าฯ ให้สร้างพระราชมณเฑียรสถานขึ้นใหม่เป็นที่ประทับที่วังพญาไท ในรัชสมัยพระบาทสมเด็จพระปกเกล้าเจ้าอยู่หัว โปรดเกล้าฯ ให้ประกาศยกสวนจิตรลดาเป็นเขตพระราชฐานในพระราชวังดุสิต
ในรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ใช้พระตำหนักจิตรลดารโหฐานเป็นที่ประทับถาวร โปรดเกล้าฯ ให้สร้างโรงเรียนจิตรลดา เมื่อ พ.ศ. 2501 เป็นสถานศึกษาชั้นต้นสำหรับพระโอรส พระธิดาและบุตรหลานข้าราชสำนัก โปรดเกล้าฯ ให้สร้างศาลาดุสิดาลัย เป็นศาลาอเนกประสงค์
ภายในพระตำหนัก พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้เป็นสถานที่ทดลองโครงการส่วนพระองค์เกี่ยวกับการเกษตร เพื่อนำผลการศึกษาพระราชทานแก่ประชาชน เช่น โครงการนาข้าวทดลอง โครงการค้นคว้าวิจัยเชื้อเพลิงเขียว โครงการปลูกข้าวไร่ โครงการเลี้ยงปลานิล และโครงการโคนม รวมทั้งยังมีโรงงานจากโครงการทดลองของพระองค์เกิดขึ้นหลายประเภท เช่น โรงโคนมสวนจิตรลดา โรงนมผงสวนดุสิต โรงนมเม็ดสวนดุสิต โรงสีข้าวตัวอย่าง โรงผลิตน้ำผลไม้ โรงบดและอัดแกลบ และโรงปุ๋ยอินทรีย์
ตำหนัก > ตำหนักพระเจ้าบรมวงศ์เธอ พระองค์เจ้าบุษบันบัวผัน

ตำหนักพระเจ้าบรมวงศ์เธอ พระองค์เจ้าบุษบันบัวผัน เป็นตำหนักที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างพระราชทานแก่พระเจ้าบรมวงศ์เธอ พระองค์เจ้าบุษบันบัวผัน พระขนิษฐาในพระองค์ มีลักษณะเป็นอาคาร 2 ชั้น ขนาดเล็ก ในอดีตจัดเป็นสถานที่จัดแสดงภาพถ่ายฝีพระหัตถ์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรปัจจุบันได้รื้อลงแล้ว
ตำหนัก > ตำหนักพระเจ้าบรมวงศ์เธอ พระองค์เจ้าอรุณวดี

ตำหนักพระเจ้าบรมวงศ์เธอ พระองค์เจ้าอรุณวดี เป็นตำหนักที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างพระราชทานเป็นที่ประทับของพระเจ้าบรมวงศ์เธอ พระองค์เจ้าอรุณวดี พระขนิษฐา ในอดีตใช้จัดแสดงภาพถ่ายฝีพระหัตถ์ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ปัจจุบันได้รื้อลงแล้ว